**Info om Ulvshale – Sommerkoloni uge 32**

Så er det tid til at I får informationerne om vores sommerkoloni i uge 32 til Ulvshale på Møn.

Alle skal medbringe det gule sygesikringskort, sengelinned findes i en pose som udleveres til alle, posen indeholder også håndklæde. Der skal også medbringes 150 kr. I lommepenge, gerne som 3 stk. 50 kr. Sedler (disse afleveres ved afgang i en kuvert med barnets navn på)
Hvis I vil overnatte i Shelter den sidste nat, skal i medbringe liggeunderlag og sovepose(da dyner m.m. ikke må fjernes fra hytten)Vi kan ikke love det bliver til noget – da mange ting skal passe sammen, men de andre år har vi gjort det.

***Mobiltelefonen må IKKE medbringes*** – ser vi en, bliver den taget og først afleveret tilbage ved hjemkomsten. Vi kan kontaktes på følgende 2 mobilnumre:
41 40 05 95 eller 51 62 85 56. Men kontakt os kun hvis det er nødvendigt – og tænk om det er vigtige informationer i giver eller om de kan vente til vi kommer hjem.

Vi skal bo i en fantastisk hytte, hvor de 2 fløje er inddelt med 4 personers soveværelse med eget bad og toilet. I må gerne begynde at tænke over hvem i vil sove sammen med. Desuden er der 2 store opholdsrum. Mellem hytten og stranden ligger en fin boldbane, som frit kan benyttes. Ingen går på standen uden der er en voksen med – Husk badetøj. Desuden er der mulighed for basketball, badminton, fodtennis og bordtennis m.m.
Vi skal besøge Stege som tirsdag har marked i hele byen og ellers kommer tiden til at gå med at hygge, lave bål, lege, riste skumfiduser, nyde det gode vejr og meget mere. Så husk jeres gode humør.

Vi vil mens vi er afsted, løbende ligge billeder/video op, så I kan følge med i hvor dejlig en tur vi har, dette sker via Facebook og vores hjemmeside www.storagergaard.dk

**Afgang med vores egen bus mandag d. 6. august kl. 10:00(mødetid 9:30 da vi skal pakke bussen) Hjemkomst til Storagergård torsdag d. 9. August kl. 15:00**

Har i spørgsmål om turen er I velkomme til at kigge forbi og få svar, eller ringe på 43 45 40 77 så vil vi svare så godt vi kan

Pakkeliste på den anden side.

**Pakkeliste til Ulvshale Strand**

|  |  |
| --- | --- |
|  | Sygesikring kort - det gule  |
|  | Lommepenge 150 kr. Som afleveres inden afgang i kuvert med navn på  |
|  | Tøj (til alle slags vejr, da vi skal være meget ude) Husk sokker og undertøj.  |
|  | Gummistøvler/sko  |
|  | Nattøj  |
|  | Højrehånds vandrehat(Medbringes kun hvis det ligger i nederste skuffe)  |
|  | Tøjdyr/bamse |
|  | Sutsko/badetøfler/klipklapper  |
|  | Køresygearmbånd, køresygepille (hvis man bliver køresyg)  |
|  | Jakke/regnjakke  |
|  | Toilettaske, hårdbørste, tandbørste, tandpasta m.m.  |
|  | Håndklæde til brug på stranden – Det som udleveres må ikke tages ud af huset.  |
|  | **Myggebalsam – både før og efter – Der plejer at være mange myg.**  |
|  | Sovepose, hovedpude og liggeunderlag – hvis du overvejer at sove i shelter en nat – Ingen siger du skal gøre det, men er du i tvivl, så medbring det.  |
|  | Husk det gode humør :)  |

Alle får udleveret en pose med sengelinned og håndklæder så dette skal IKKE medbringes(Men dette må ikke tages ud af huset, så medbring et håndklæde til stranden, og liggeunderlag/hovedpude+sovepose hvis du overvejer at sove i shelter).
***Pakkelisten er vejledende, pak efter fornuft og tjek vejrudsigten for Møn – vi skal kun være af sted i 4 dage. Mobiltelefoner må IKKE medbringes – Da det ofte giver mere hjemve at ringe hjem, eller blive ringet op.***

Alle ting medbringes på eget ansvar.

Bruger i medicin, vil vi gerne hjælpe og holder også gerne medicinen. Men husk lige at informere os ved afgangen, så vi er klar over dette – ligesom vi gerne vil vide hvis jeres barn er allergisk over for noget. (Medbring selv allergimedicin, hvis dette er nødvendigt også i forhold til myg)

Hilsen Koloniholdet
Philip, Højgaard, Julie*, Mette og Rasmus*